SARON. – Dit was Maandag duidelik dat die begin van ’n nuwe skooljaar ’n welkome uitkoms gebied het vir baie kinders wat deur die inperking en die lockdown-regulasies geraak is.
“Ons wil probeer om die groot agterstand wat as gevolg van die Covid-pandemie geskep is, in te haal met ekstra namiddagklasse en ’n naskoolse voedingsprogram.
Die hoof het ’n beroep op ouers gedoen om met die skool saam te werk en te sorg dat leerders gereeld hul klasse bywoon.
Dié skool se leerders staan bekend as die bulle en Mayson was sommer baie opgewonde om ook nou ’n bulletjie te wees.
Dit was vir hom ’n groot verrassing toe hy deur die skool se bul-mascot by die hek verwelkom is sodat hy tuis kon voel by sy skool, wat bekend is vir sy hoë standaard van onderrig en leerders wat uitblink op die sportveld.